*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 20ής Ιανουαρίου 1989

για την εξαίρεση του Βελγίου, της Δανίας, της Γερμανίας, της Ισπανίας, της Ιρλανδίας, του Λουξεμβούργου και του Ηνωμένου Βασιλείου από την εφαρμογή, σε ορισμένα είδη, των οδηγιών 66/401/ΕΟΚ, 66/402/ΕΟΚ, 69/205/ΕΟΚ και 70/458/ΕΟΚ του Συμβουλίου σχετικά με την εμπορία των σπόρων προς σπορά των κτηνοτροφικών φυτών, των σιτηρών, των ελαιούχων και ινωδών φυτών και των κηπευτικών

(Τα κείμενα στη γερμανική, την αγγλική, τη δανική, την ισπανική, τη γαλλική και την ολλανδική γλώσσα είναι τα μόνα αυθεντικά)

(89/101/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 66/401/ΕΟΚ του Συμβουλίου της 14ης Ιουνίου 1966 για την εμπορία των σπόρων προς σπορά των κτηνοτροφικών φυτών (1), όπως τροποποιήθηκε τελευταία από την οδηγία 89/100/ΕΟΚ (2), και ιδίως το άρθρο 23α,

την οδηγία 66/402/ΕΟΚ του Συμβουλίου της 14ης Ιουνίου 1966 σχετικά με την εμπορία των σπόρων προς σπορά των σιτηρών (3), όπως τροποποιήθηκε τελευταία από την οδηγία 89/100/ΕΟΚ (4), και ιδίως το άρθρο 23α,

την οδηγία 69/208/ΕΟΚ του Συμβουλίου της 30ής Ιουνίου 1969 σχετικά με την εμπορία των σπόρων προς σπορά των ελαιούχων και ινωδών φυτών (5), όπως τροποποιήθηκε τελευταία από την οδηγία 88/380/ΕΟΚ (6), και ιδίως το άρθρο 22,

την οδηγία 70/458/ΕΟΚ του Συμβουλίου της 29ης Σεπτεμβρίου 1970 σχετικά με την εμπορία των σπόρων προς σπορά των κηπευτικών (7), όπως τροποποιήθηκε τελευταία από την οδηγία 88/380/ΕΟΚ, και ιδίως το άρθρο 42,

τις αιτήσεις που υπέβαλαν το Βέλγιο, η Δανία, η Γερμανία, η Ισπανία, η Ιρλανδία, το Λουξεμβούργο και το Ηνωμένο Βασίλειο,

Εκτιμώντας:

ότι, κατά κανόνα, δεν υπάρχει σε ορισμένα κράτη μέλη ούτε αναπαραγωγή ούτε εμπορία σπόρων προς σπορά βρόμου (Bromus catharticus και Bromus sitchensis), αγριάδας κυνόδους ο δάκτυλος, χόρτου του Harding, ωχρώδους βρώμης, ηδύσαρου Ισπανίας, ελληνικού τριφυλλιού, φακέλιου, ρυζιού, σόργου, σόργου του Σουδάν, υβριδίων που προκύπτουν από τη διασταύρωση μεταξύ του σόργου και του σόργου του Σουδάν, κάρδαμου, κολοκυθιού και σκόλυμου·

ότι, ενόσω παραμένει αμετάβλητη η κατάσταση αυτή, θα πρέπει να εξαιρεθούν τα σχετικά κράτη μέλη από την εφαρμογή των διατάξεων των προαναφερομένων οδηγιών στα εν λόγω είδη·

ότι ορισμένα κράτη μέλη επιθυμούν επίσης να εξαιρεθούν από την εφαρμογή των διατάξεων της οδηγίας 70/458/ΕΟΚ για το βιομηχανικό κιχώριο·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Τα κράτη μέλη που απαριθμούνται στη στήλη 1 του τμήματος Ι του παραρτήματος εξαιρούνται από την εφαρμογή της οδηγίας 66/401/ΕΟΚ, με εξαίρεση το άρθρο 14 παράγραφος 1, για τα είδη που απαριθμούνται στη στήλη 2.

2. Τα κράτη μέλη που απαριθμούνται στη στήλη 1 του τμήματος ΙΙ του παραρτήματος εξαιρούνται από την εφαρμογή της οδηγίας 66/402/ΕΟΚ, με εξαίρεση το άρθρο 14 παράγραφος 1, για τα είδη που απαριθμούνται στη στήλη 2.

3. Τα κράτη μέλη που απαριθμούνται στη στήλη 1 του τμήματος ΙΙΙ του παραρτήματος εξαιρούνται από την εφαρμογή της οδηγίας 69/208/ΕΟΚ, με εξαίρεση το άρθρο 13 παράγραφος 1, για τα είδη που απαριθμούνται στη στήλη 2.

4. Τα κράτη μέλη που απαριθμούνται στη στήλη 1 του τμήματος IV του παραρτήματος εξαιρούνται από την εφαρμογή της οδηγίας 70/458/ΕΟΚ, με εξαίρεση το άρθρο 16 παράγραφος 1 και το άρθρο 30 παράγραφος 1, για τα είδη που απαριθμούνται στη στήλη 2.

Άρθρο 2

Η παρούσα απόφαση απευθύνεται στο Βασίλειο του Βελγίου, το Βασίλειο της Δανίας, την Ομοσπονδιακή Δημοκρατία της Γερμανίας, το Βασίλειο της Ισπανίας, την Ιρλανδία, το Μεγάλο Δουκάτο του Λουξεμβούργου και το Ηνωμένο Βασίλειο.

Βρυξέλλες, 20 Ιανουαρίου 1989.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. 125 της 11. 7. 1966, σ. 2298/66.

(2) Βλέπε σελίδα 36 της παρούσας Επίσημης Εφημερίδας.

(3) ΕΕ αριθ. 125 της 11. 7. 1966, σ. 2309/66.

(4) ΕΕ αριθ. L 5 της 7. 1. 1989, σ. 31.

(5) ΕΕ αριθ. L 169 της 10. 7. 1969, σ. 3.

(6) ΕΕ αριθ. L 187 της 16. 7. 1988, σ. 31.

(7) ΕΕ αριθ. L 225 της 12. 10. 1970, σ. 7.

ΠΑΡΑΡΤΗΜΑ

1.2 // // // 1

// 2

// // // Κράτος μέλος

// Είδος

// // Τμήμα Ι - Οδηγία 66/401/ΕΟΚ

1.2 // // // 1. Η Γερμανία, η Ισπανία, η Ιρλανδία // Bromus catharticus Vahl - βρόμος // 2. Η Γερμανία, η Ισπανία, η Ιρλανδία // Bromus sitchensis Trin. - βρόμος // 3. Το Βέλγιο, η Δανία, η Γερμανία, το Λουξεμβούργο, το Ηνωμένο Βασίλειο // Cynodon dactylon (L.) Pers. - αγριάδα κυνόδους ο δάκτυλος // 4. Το Βέλγιο, η Δανία, η Γερμανία, το Λουξεμβούργο, το Ηνωμένο Βασίλειο // Phalaris aquatica (L.) - χόρτο του Harding // 5. Το Βέλγιο // Trisetum flavescens (L.) P. Beauv. - ωχρώδης βρώμη // 6. Το Βέλγιο // Hedysarium coronarium L. - ηδύσαρο της Ισπανίας // 7. Το Βέλγιο // Trigonella foenum - graecum L. - ελληνικό τριφύλλι // 8. Η Ισπανία, η Ιρλανδία, το Ηνωμένο Βασίλειο // Phacelia tanacetifolia Benth. - φακέλιο // //

Τμήμα ΙΙ - Οδηγία 66/402/ΕΟΚ

1.2 // // // 9. Το Βέλγιο // Oryza sativa L. - ρύζι // 10. Το Βέλγιο, η Δανία, η Γερμανία, η Ιρλανδία, το Λουξεμβούργο, το Ηνωμένο Βασίλειο // Sorghum bicolor (L.) Moench - σόργο // 11. Το Βέλγιο, η Δανία, η Γερμανία, η Ιρλανδία, το Λουξεμβούργο, το Ηνωμένο Βασίλειο // Sorghum sudanense (Piper) Stapf. - σόργο του Σουδάν // 12. Το Βέλγιο, η Δανία, η Γερμανία, η Ιρλανδία, το Λουξεμβούργο, το Ηνωμένο Βασίλειο // Sorghum bicolor (L.) Moench x Sorghum sudanense (Piper) Stapf. - υβρίδια που προκύπτουν από τη διασταύρωση μεταξύ σόργου και σόργου του Σουδάν // //

Τμήμα ΙΙΙ - Οδηγία 69/208/ΕΟΚ

1.2 // // // 13. Το Βέλγιο, η Δανία, η Γερμανία, η Ιρλανδία, το Λουξεμβούργο, το Ηνωμένο Βασίλειο // Carthamus tinctorius L. - κάρδαμο // //

Τμήμα IV - Οδηγία 70/458/ΕΟΚ

1.2 // // // 14. Η Γερμανία, η Ιρλανδία, το Λουξεμβούργο, το Ηνωμένο Βασίλειο // Cichorium intybus L. (partim) - βιομηχανικό κιχώριο // 15. Η Γερμανία, η Ιρλανδία, το Λουξεμβούργο // Cucurbita maxima Duchesne - κολοκύθι // 16. Η Δανία, η Γερμανία, Ιρλανδία, το Λουξεμβούργο, το Ηνωμένο Βασίλειο // Cynara cardunculus L. - σκόλυμος // //